jkorsvik/nowiki_second_scrape_merged huggingface dataset:
Dekemhare

Dekemhare, også skavet Decamare (tigrinja: ደቀምሓረ ,arabisk: دقمحري‎) er en by i Eritrea, som ligger sørøst for Asmara. Byen er utviklet av italienere som en industriby. Byen er kjent for sin vingård, men var stort sett ødelagt i Den eritreiske selvstendighetskrigen.


== Historie ==
Etter den andre italiensk-abessinske krig 1935-1936 ble Dekemhare opprinnelig tiltenkt av italienerne å bli et industrielt sentrum og transportsenter i Eritrea. Byen var en av de viktigste jordbruksområder for kolonistene, hvor det vokste druer i vingårder for vin. Landbruksprodukter var ikke bare begrenset til druer, mange andre frukt og grønnsaker ble dyrket i tillegg. The Red Sea General Mills, en kjeksfabrikk og Dekemhare pastafabrikk er eksempler på de siste restene av den omfattende industrien i Dekemhare.
Den nordlige delen av Dekemhare var der den innfødte befolkningen levde i kolonitiden. Det var den travle delen av byen, med sine butikker, boutiques, barberer, busstasjon og det gamle markedet. Sør var byparken, kinoen og administrasjonsbygninger og der lå de tidligere italienske bygårder, hvor druer fremdeles pryder mange balkonger.
Dekemhare var åstedet for den første store militære aksjoner av den eritreiske frigjøringsbevegelsens styrker i desember 1962, etter at Etiopias anneksjon av Eritrea og byen led gjennom flere trefninger og offensiver i løpet av det siste store slaget i frigjøringskrigen som begynte på Dekemhare i 1991.
Hårnett

Hårnett er et lite, ofte elastisk nett som tres over langt hår for å holde det på plass. Hårnett og tilsvarende lette hodeplagg blir i dag ofte brukt som del av arbeidstøy, for eksempel av kokker og arbeidsfolk i matvareindustrien og andre bransjer for å unngå å få hår i produktene og at langt hår setter seg fast i maskiner.


== Historikk ==

Skikken med hårnett er dokumentert tilbake til antikkens Hellas.Hårnett var også vanlig i europeisk mote fra 1200-tallet og framover, gjerne båret med håret kunstferdig oppsatt med bånd og annen pynt eller sammen med andre hodeplagg, deriblant lette kyser og hodetørklær.

		
		


== I dag ==
Hårnett er en del av normal påkledning for kvinnelige ryttere og er brukt i de fleste hestesporter, herunder dressur, feltritt, sprangridning og jakt. Organisasjoner som Pony Club oppfordrer sine unge medlemmer til å bli vant til å bruke hårnett når de omgås hester, ikke bare på grunn av utseendet, men også for å eliminere enhver fare for å bli skalpert om rytteren faller av og hesten tråkker på håret.
Ena Sharples, en rollefigur i den britiske såpeoperaen Coronation Street som opprinnelig ble vist mellom 1960 og 1980, ble kjent for å bære hårnett.


== Referanser ==


== Eksterne lenker ==
(en) Hairnets – kategori av bilder, video eller lyd på Commons 
«DigitaltMuseum: Søk:  'hårnett'». DigitaltMuseum. Besøkt 21. mai 2012.
Markku Reijonen

Markku Reijonen (født 30. august 1952 i Jyväskylä) er en finsk tidligere skihopper. Han ble nummer 4 i VM i skiflyging i Oberstdorf i 1981. Han ble nummer 53 sammenlagt i den tysk-østerrikske hoppuka 1981/82 og nummer 63 sammenlagt i verdenscupen samme sesong, med 14.-plass i storbakken i Thunder Bay 24. januar 1982 som beste plassering i enkeltrenn.


== Referanser ==


== Kilder ==
Jens Jahn, Egon Theiner: Enzyklopädie des Skispringens. AGON Sportverlag, Kassel 2004. ISBN 3-89784-099-5, flere sider


== Eksterne lenker ==
(en) Markku Reijonen – FIS (skihopping)
Saint Kitts og Nevis’ herrelandslag i fotball

Saint Kitts og Nevis' herrelandslag i fotball representerer Saint Kitts og Nevis i internasjonal herrefotball.
De har aldri klart å kvalifisere seg til et VM eller til CONCACAF Gold Cup


== Eksterne lenker ==
Offisielt nettsted
Reidar A. Falch Jørgensen

Reidar Arne Falch Jørgensen (født 1954) er en lokalpolitiker i Ålesund. Han representerer Arbeiderpartiet og har vært fast bystyrerepresentant siden 1995 og formannskapsmedlem i perioden 1999-2007.Jørgensen har lærerutdanning og i tillegg pedagogikk, historie og nordisk fra Universitetet i Trondheim. Han har arbeidet i skoleverket siden 1976, blant annet som adjunkt, undervisningsinspektør og rektor.


== Referanser ==
Ung Vänster

Ung Vänster er det svenske Vänsterpartiets ungdomsforbund. 
Forbundet har sine røtter i Socialdemokratiska Ungdomsförbundet som ble grunnlagt i 1903, og som etter splittelser og navnebytte blant annet var kalt Sveriges kommunistiska ungdomsförbund.
Den nåværende organisasjonen ble grunnlagt i 1970, etter at daværende Vänsterpartiets Ungdomsforbund hadde brutt med partiet og fortsatt som en selvstendig organisasjon under navnet Marxist-Leninistiska Kampförbundet. 
Ung Vänster beskriver i dag sin ideologi som sosialisme og feminisme.


== Eksterne lenker ==
Offisielt nettsted
Kristdemokratiska ungdomsförbundet

Kristdemokratiska ungdomsförbundet (KDU) er et politisk ungdomsforbund knyttet til Kristdemokraterna i Sverige. Det høyeste organet er riksmötet, som kommer sammen en gang i året. Styret velges hvert år, og er det høyeste besluttende organ når riksmötet ikke er sammenkalt. Hver høst holdes også et förbundsråd med representanter fra distrikter og styret, der man tar beslutninger om spesifikke politiske spørsmål og annet.
Centerpartiets ungdomsförbund

Centerpartiets ungdomsförbund (CUF) er en ungdomsorganisasjon som er knyttet til Centerpartiet i Sverige. Organisasjoen har røtter helt tilbake til 1917, men fikk sitt nåværende navn i 2004. Centerpartiets Ungdomsförbund er knyttet til Nordens Liberale og Radikale Ungdom.
Heqing

Heqing kan være:

Fylket Heqing i byprefekturet Dali i provinsen Yunnan i Folkerepublikken Kina,
Storkommunen Heqing i bydistriktet Pudong i byprovinsen Shanghai i Kina.
Daniel Morcombe

Daniel Morcombe (født 19. desember 1989, savnet 7. desember 2003) var en 13 år gammel australsk gutt som ble bortført fra Sunshine Coast, Queensland, den 7. desember 2003.
Det antas at Daniel Morcombe ble bortført fra en bussholdeplass ved Kiel Mountain Road i Woombye-distriktet i Sunshine Coast cirka 2 km nord for The Big Pineapple den 7. desember 2003. Morcombe-saken er en av de mest omfattende undersøkte forbrytelser i Queensland. Morcombe sin forsvinning har blitt holdt i offentlighetens lys, spesielt ved jubileer av hans forsvinning, på grunn av innsatsen til hans foreldre, Daniel Morcombe Foundation og dens støttespillere. 
Forsvinningssaken har vært mye diskutert, og dette arbeidet ble støttet av australske media ved hvert jubileum for hans forsvinning. Den 12. desember 2008 hadde en samlet belønning på 1 000 000 dollar ($ 250 000 fra den canadiske regjeringen og en privat donasjon på $ 750 000) blitt tilbudt. Den private donasjonen av belønningen utløp ved midnatt den 31. mai 2009. Av særlig interesse for familien er flere kriminelle som har fortalt politiet at de vet hvem som drepte Morcombe og hvor hans legeme ble begravet. 


== Referanser ==


== Eksterne lenker ==
Daniel Morcombe Foundation
Day for Daniel Arkivert 4. november 2016 hos Wayback Machine.
Queensland Police Reward
Huinan

Huinan kan være:

Fylket Huinan i byprefekturet Tonghua i provinsen Jilin i Kina,
Storkommunen Huinan i bydistriktet Pudong i byprovinsen Shanghai i Kina.
Xinchang

Xinchang kan være:

Fylket Xinchang i byprefekturet Shaoxing i provinsen Zhejiang i Folkerepublikken Kina;
Storkommunen Xinchang i bydistriktet Pudong i byprovinsen Shanghai i  Kina.
Sverigedemokratisk Ungdom

Sverigedemokratisk Ungdom (SDU) er et uavhengig politisk ungdomsforbund i Sverige. Det var ungdomsforbundet til Sverigedemokraterna, som imidlertid brøt med organisasjonen i september 2015 etter en langvarig konflikt og etablerte et nytt ungdomsforbund, Ungsvenskarna SDU. 
SDU betegner seg som demokratisk og nasjonalistisk. 
Sverigedemokraternas Ungdomsförbund (SDU) ble dannet første gang i 1993. Dette året startet også utgivelsen av avisen Ung Front. Snart skiftet forbundet navn til Sverigedemokratisk Ungdom. Imidlertid ble det lagt ned i 1995. Begrunnelsen var at det var så svakt at enkeltpersoner med egne ideologier fikk altfor stor innflytelse, og moderpartiet knyttet derfor ungdomsvirksomheten sammen med sin egen organisasjon. I november 1998 ble imidlertid forbundet gjenopprettet, og man vedtok et program.
Kritikere har hevdet at Sverigedemokratisk Ungdom på flere områder fremdeles er en fremmedfiendtlig organisasjon.I september 2010 lå medlemsantallet på 2199 personer og Sverigedemokratisk ungdom er dermed stort nok for å kunne søke om statlig støtte. I 2011 ble en søknad om støtte avvist, fordi søknaden ble sagt å ikke være komplett.Sverigedemokratisk ungdom utgir medlemstidsskriftet Demokraten.


== Referanser ==


== Eksterne lenker ==
Offisielt nettsted
Qanawat

Qanawat (arabisk: قنوات ) er en landsby i Syria, som ligger 7 km nordøst for Suwayda. Den befinner seg på en høyde på rundt 1200 m, i nærheten av en elv og omgitt av skog. Den befinner seg på stedet hvor den gamle romerske byen Canatha (Kanatha) lå, en by som var en del av Dekapolis. Denne byen er identisk med Kenat i Bibelen. Byen ble også kalt Nobah.


== Referanser ==
Miroslav Slušný

Miroslav Slušný (født 31. mai 1964 i Ružomberok) er en slovakisk tidligere skihopper som konkurrerte for Tsjekkoslovakia og senere det uavhengige Slovakia.
Han deltok i verdenscupen og den tysk-østerrikske hoppuka i årene 1981-1986. Hans beste sammenlagtplassering i verdenscupen var 47.-plass i 1982/83; best sammenlagt i Hoppuka var 56.-plass i 1981/82. Beste plassering i enkeltrenn var 9.-plass i Oslo 13. mars 1983. I VM i Oslo i 1982 ble han nummer 37 i normalbakken og 40 i storbakken, og var på det tsjekkoslovakiske laget som ble nummer 7 i lagkonkurransen. Han ble nummer 14 i VM i skiflyging i Harrachov i 1983.
Etter et langt opphold konkurrerte han igjen i 1994, da for det uavhengige Slovakia. Han deltok i OL på Lillehammer, der han ble nummer 45 av 58 deltakere i storbakken og nummer 51 av 56 deltakere i normalbakken.


== Referanser ==


== Kilder ==
Sports Reference: Miroslav Slušný Arkivert 7. juli 2010 hos Wayback Machine. (besøkt 4. september 2011)
Jens Jahn, Egon Theiner: Enzyklopädie des Skispringens. AGON Sportverlag, Kassel 2004. ISBN 3-89784-099-5, flere sider


== Eksterne lenker ==
(en) Miroslav Slušný – Olympedia 
(en) Miroslav Slušný – Sports-Reference (OL-resultater – arkivert) 
(en) Miroslav Slušný – FIS (skihopping)
Ragnhild Enge

Ragnhild Enge (f. 1948) er en norsk tekstilkunstner, bosatt på Lillehammer. Hun er utdannet fra Konstindustriskolan i Göteborg 1972 – 1976, og har siden etablert seg som merittert billedvever gjennom en rekke utstillinger.
Enge har utført flere offentlige utsmykningsoppdrag, og hennes arbeider er innkjøpt av blant annet Televerket / Telenor, Göteborg by og Statens Konstråd, Sverige. I samarbeid med billedkunstneren Håkon Gullvåg fikk hun oppdraget med å veve motivene til den særegne bispekåpen som i dag brukes i Nidaros domkirke, Nidarosdomen.


== Teknikk og materialvalg ==
Ragnhild Enge arbeider med vev i forlengelse av gobeleng-tradisjonen, en spesielt arbeidskrevende teknikk som kan gjenfinnes i veggtepper fra 1600-tallets Frankrike. Hennes motiver er abstrakte, og bildene kjennetegnes særlig av en lag- på lageffekt som gir inntrykk av tredimensjonal dybde. Vevene er utført i ullmaterialer, håndfarget av kunstneren, gjerne med enkle spor av ornamentikk i silketråd.


== Stipendier ==
For sitt arbeid har Ragnhild Enge mottatt flere stipendier, blant annet fra Norsk kulturråd, Oppland fylkeskommune og Ingrid Lindbäck Langaards fond. I 2000 ble hun tildelt Statens garantiinntekt for kunstnere.


== Eksterne lenker ==
Kunstnerens nettside med oversikt over utstillinger, samt bilder av nyere arbeider.
"Et vevd maleri", artikkel om bispekåpen i Nidaros.
Sharaf Khan Bidlisi

Sharaf Khan Bidlisi, også skrevet som; Sharaf al-Din Bitlisi, (Kurdisk: شەرەفخانی بەدلیسی, Şerefxan Bedlîsî; født 1543 i Karharud i ved Qom, død 1603 i Bitlis) var en kurdisk prins, forfatter og historiker.
Han er mest kjent som forfatteren av Sharafnama, en bok om kurdisk historie og opprinnelse, skrevet i 1597.


== Referanser ==
Vortetorvmose

Vortetorvmosen (Sphagnum Papillosum) er en mose i torvmosefamilien. Vortetorvmosen har ikke røtter slik som andre planter, denne mosen tar imot vann og næringsstoffer fra overflaten. Mosen har evnen til å absorbere store mengder vann, opptil 20 ganger sin egen vekt, når den er tørr.
Gregg Giuffria

Gregg Giuffria (født 28. juli 1951) er en amerikansk keyboardist.  Han har spilt keyboard i heavy metal-bandene Angel, House of Lords og Giuffria.


== Eksterne lenker ==
(en) Gregg Giuffria på Discogs 
(en) Gregg Giuffria på MusicBrainz 
(en) Gregg Giuffria på AllMusic
Matjaž Žagar

Matjaž Žagar (født 1963) er en slovensk tidligere skihopper som konkurrerte for Jugoslavia. Han deltok i verdenscupen og den tysk-østerrikske hoppuka i årene 1982-1986. Hans beste sammenlagtplassering i verdenscupen var 51.-plass i 1984/85; best sammenlagt i Hoppuka var 60.-plass i 1985/86. Beste plassering i enkeltrenn var 10.-plass i skiflygingsbakken i Harrachov 23. februar 1985. Han ble nummer 13 i VM i skiflyging i Planica i 1985.


== Referanser ==


== Kilder ==
Jens Jahn, Egon Theiner: Enzyklopädie des Skispringens. AGON Sportverlag, Kassel 2004. ISBN 3-89784-099-5, flere sider


== Eksterne lenker ==
(en) Matjaž Žagar – FIS (skihopping)
Liste over HTCs telefoner

Liste over HTCs telefoner er en liste over mobiltelefoner fra produsenten HTC sortert etter lanseringsår.


== 2013 ==
HTC One


== 2012 ==
HTC One X
HTC One S
HTC One V
HTC Rhyme


== 2011 ==
HTC Sensation XL
HTC Sensation XE
HTC Sensation
HTC Incredible S


== 2010 ==
HTC Wildfire S
HTC Gratia
HTC Desire HD
HTC Legend
HTC Desire
HTC Smart
HTC Wildfire
HTC HD Mini
HTC Incredible
HTC Lancaster
HTC Evo 4G
HTC Nexus One
HTC Touch HD mini
HTC Flyer
HTC Cha Cha
HTC Salsa
HTC Desire S
HTC Wildfire S
HTC 7 Mozart
HTC HD7
HTC Desire Z


== 2009 ==
HTC Touch HD 2
HTC Touch 2
HTC Tattoo
HTC Hero
HTC Magic


== 2008 ==
HTC Touch HD
HTC Touch Find
HTC Sedna
HTC Touch Pro
HTC Touch Diamond
HTC Pharos
HTC Touch Cruise
HTC Dream
HTC Diamond


== 2007 ==
HTC Touch Dual
HTC TyTN II
HTC Wave
HTC Titan
HTC Touch
HTC Panda
HTC Love
HTC Gene
HTC Herald
HTC Wings
HTC Phoebus
HTC Iris
HTC Cavalier
HTC Libra
HTC Vox


== 2006 ==
HTC Monet
HTC Excalibur
HTC Oxygen
HTC MTeoR
HTC Startrek
HTC Herald
HTC Artemis
HTC Trinity
HTC TyTN
HTC Charmer
HTC Prophet
HTC Wizard


== 2005 ==
HTC Tornado
HTC Hurricane
HTC Galaxy
HTC Apache
HTC Refresh
HTC Alpine


== 2004 ==
HTC Amadeus
HTC Feeler
HTC Typhoon
HTC Magician
HTC Harrier
HTC Blue Angel


== 2003 ==
HTC Tanager
HTC Falcon
HTC Himalaya


== 2002 ==
HTC Voyager
HTC Canary
HTC Wallaby
Asiamesterskapet i friidrett 2002

Asiamesterskapet i friidrett 2002 var det fjortende Asiamesterkapet i friidrett, det ble arrangert i Colombo i Sri Lanka. Det var 22 øvelser for menn og 21 for damer. Kina ble beste nasjon med ti gullmedaljer foran Qatar med åtte.


== Medaljer ==


== Resultater ==


=== Menn ===


=== Damer ===


== Kilder ==
Resultater GBR Athletics
Andreas Hauger

Andreas Hauger (født 7. januar 1979) er en norsk fotballspiller, som spiller for Bærumsløkka.
Hauger kom fra ungdomsrekkene til Stabæk og spilte profesjonelt med klubben. Han fikk to kamper i Tippeligaen i 1998 og 1999, og to kamper i cupen, noe som førte til at han fikk medalje etter cupfinaleseieren i 1998, og bronse for tredjeplassen i Tippeligaen i samme sesong. Han hadde en halv sesong i Hønefoss, og gikk så videre til å tilbringe flere år i Bærum, men sluttet etter 2007-sesongen, og vendte seg heller til bandy, hvor han gjorde sin debut for Høvik i 2008. I 2009 annonserte han et comeback til fotballen, og signerte for tredjedivisjonsklubben Øvrevoll Hosle.Andreas Hauger er eldre bror av Henning Hauger.


== Referanser ==


== Eksterne lenker ==
(sv) Andreas Hauger – bandysidan.nu 
(en) Andreas Hauger – Transfermarkt 
(no) Andreas Hauger – Norges Fotballforbund 
(en) Andreas Hauger – FBref
Torgeir Vassvik

Torgeir Vassvik (født 3. oktober 1962 i Gamvik) er en norsk/samisk komponist og vokalist. Han kombinerer joik og strupesang med tromme og innslag med tradisjonelle instrumenter og naturlyder. 
Vassviks albumer Sáivu og Sápmi ble møtt med gode kritikker.
Vassvik har skrevet musikk til filmene Livet er et annet sted og Meditasjoner, og til danseforestillingen Beatnaga ii galgga gulgii geahččat («En skal ikke skue hunden på hårene»).


== Utgivelser ==
Sáivu, (Iđut 2006), produsent Arve Henriksen
Sápmi, (Iđut 2009), produsent Jan Martin Smørdal
Gákti, (Heilo 2019), produsent Torgeir Vassvik, Babette Michel


== Referanser ==


== Eksterne lenker ==
(no) Torgeir Vassvik hos Sceneweb 
(en) Torgeir Vassvik på Discogs 
(en) Torgeir Vassvik på MusicBrainz 
(en) Torgeir Vassvik på Last.fm 
(en) Torgeir Vassvik på Myspace 
(en) «Torgeir Vassvik. Traditional arctic music with a contemporary, urban edge», folkmusic.no, 2009
(no) «Vassvik», folkelarm.no, 9. januar 2015
(no) Vassvik.com, offisiell hjemmeside
Jan Kowal

Jan Kowal (født 8. juli 1967 i Zakopane) er en polsk tidligere skihopper som representerte WKS Zakopane.
Han deltok i verdenscupen og den tysk-østerrikske hoppuka i årene 1983-1992. Hans beste sammenlagtplassering i verdenscupen var 34.-plass i 1988/89; best sammenlagt i Hoppuka var 24.-plass i 1987/88. Beste plassering i enkeltrenn var 7.-plass i normalbakken i Lake Placid 11. desember 1988.
Kowal var med i VM i 1985, 1987, 1989 og 1991, med 14.-plass i normalbakken i Oberstdorf i 1987 som beste individuelle plassering. Han deltok i VM i skiflyging i 1986 og 1988, og ble nummer 12 i Bad Mitterndorf (Kulm) i 1986 og 26 i Oberstdorf i 1988. I OL i Calgary i 1988 ble han nummer 34 i normalbakken og 37 i storbakken.
Jan Kowal ble polsk mester individuelt sju ganger og like mange ganger i lagkonkurranse. Av yrke er han snekker. Hans to sønner Dawid og Kamil Kowal er også skihoppere.


== Referanser ==


== Kilder ==
Sports Reference: Jan Kowal Arkivert 16. desember 2012 hos Wayback Machine. (besøkt 4. september 2011)
Jens Jahn, Egon Theiner: Enzyklopädie des Skispringens. AGON Sportverlag, Kassel 2004. ISBN 3-89784-099-5, flere sider
Polski Komitet Olimpijski: Kowal Jan (polsk, besøkt 4. september 2011)


== Eksterne lenker ==
(en) Jan Kowal – Olympedia 
(en) Jan Kowal – Sports-Reference (OL-resultater – arkivert) 
(pl) Jan Kowal – Polens olympiske komité 
(en) Jan Kowal – FIS (skihopping)
Asiamesterskapet i friidrett 2003

Asiamesterskapet i friidrett 2003 var det femtende Asiamesterkapet i friidrett, det ble arrangert i Manila på Filippinene. Det var 22 øvelser for menn og 21 for damer. Kina ble beste nasjon med nitten gullmedaljer foran Qatar med seks.


== Medaljer ==


== Resultater ==


== Menn ==


=== Damer ===


== Kilder ==
Resultater GBR Athletics
Asiamesterskapet i friidrett 2005

Asiamesterskapet i friidrett 2005 var det sekstende Asiamesterkapet i friidrett, det ble arrangert i Incheon i Sør-Korea. Det var 22 øvelser for menn og 21 for damer. Kina ble beste nasjon med femten gullmedaljer foran Japan og Qatar med seks hver.


== Medaljer ==


== Resultater ==


=== Menn ===


=== Damer ===
Åggelby jernbanestasjon

Åggelby jernbanestasjon (finsk: Oulunkylän rautatieasema, svensk: Åggelby järnvägsstation) er en jernbanestasjon i Helsingfors, Finland. Den ligger 7,4 km fra Helsingfors sentralstasjon.


== Referanser ==
Heikki Ylipulli

Heikki Ylipulli (født 9. juni 1961 i Rovaniemi) er en finsk tidligere skihopper. Han deltok i verdenscupen i årene 1986-1988, og ble nummer 19 sammenlagt i 1986/87. Beste plassering i enkeltrenn var 4.-plass i normalbakken i Sapporo 19. desember 1987. Han ble nummer 13 i VM i skiflyging i Oberstdorf i 1988.
Heikki Ylipulli er bror av skihopperne Raimo og Tuomo Ylipulli og kombinertløperen Jukka Ylipulli, som alle har deltatt i OL og VM.


== Referanser ==


== Kilder ==
(en) Heikki Ylipulli – Profil og resultatoversikt hos FIS  (ikke fullstendig, besøkt 4. september 2011)
(en) Raimo Ylipulli – Profil og resultatoversikt hos FIS (Raimo Ylipulli, resultat i Vikersund 1986 tilhører Heikki Ylipulli, besøkt 4. september 2011)
Jens Jahn, Egon Theiner: Enzyklopädie des Skispringens. AGON Sportverlag, Kassel 2004. ISBN 3-89784-099-5, flere sider


== Eksterne lenker ==
(en) Heikki Ylipulli – FIS (skihopping)
Debarwa

Debarwa (tigrinja: ድባርዋ) er en markedsby i det sentrale Eritrea. Byen ligger omtrent 25 kilometer sør for hovedstaden Asmara. Den er hovedstaden i Debarwa-distriktet. 
Byen har videregående skole og en ungdomsskole for landsbyer i området, mens telefon og e-posttjenester er gitt til den omkringliggende befolkningen.
Byen hadde i 2010 en befolkning på om lag 25 000 innbyggere.


== Historie ==
Debarwa var tidligere hovedstaden i et gammelt kongerike som het Medri Bahri, som kan oversettes med Havets rike. Byen ble valgt til hovedstad på 1400-tallet av den daværende guvernøren av Mareb Mellash, som var utpekt av den etiopiske herskeren og bar tittelen Bahre Negashi. I 1520 tilbragte den portugisiske presten Francisco Alvares en måned i Debarwa, og ifølge hans beskrivelse hadde styresmaktene bygget «festnings-lignende» administrasjonsbygg, og byen var omgitt av et frodig jordbruksområde.På 1530-tallet ble byen plyndret av styrkene til imam Ahmed al-Ghazali, men Bahre Negashi Yesh'aq bygget byen opp igjen. Den samme Bahre Negashi-en tillot tyrkerne å bygge et festningsverk i stein på 1560-tallet, og Debarwa ble dermed tyrkernes administrative hovedkvarter i høylandet frem til 1578.I 1542 tilbragte en portugisisk ekspedisjon under ledelse av Cristóvão da Gama regntiden i Debarwa, som Bahr Negus' gjester.Osmanene invaderte en del av Medri Bahri i 1557, og kjempet i flere tiår for kontroll over lokalbefolkningen og deres etiopiske naboer. Da uroen omsider la seg hadde osmanene måttet trekke seg tilbake til Suakin, Massawa, Hergigo og området innenfor, men til tider gjorde de nye utfall i distriktene Bogos, Hamasien og Habab.Derwaba ble hardt rammet av tyfus-epidemien i 1893, som kom i kjølvannet av den store hungersnøden i årene 1888–1892. En fransk besøkende beskrev Debarwa som "desimert", og alt som var igjen av den en gang så velstående byen var "noen få hauger av steiner, en nesten ødelagt kirke, og et par elendig skur".


== Demografi ==
Flertallet av befolkningen i Debarwa tilhører tigrinjafolket, en tigrinja-talende etnisk gruppe som for det meste er medlemmer av Den eritreiske ortodokse kirke.


== Økonomi ==
Befolkningen i området produserer poteter, tomater, kylling og korn, som de selger på markedet hver lørdag. 
I tillegg til markedet drives det gruver i Debarwa, med ressurser som gull, kobber, sølv og sink.Byen er en viktig transportrute mellom det sørvestre hjørnet av regionen, Debub, og hovedstaden Asmara. 
Det japanske selskapet Hitachi drev i sin tid en kobbergruve nær Debarwa, men gruven ble nedlagt på 1960-tallet på grunn av utbruddet av den eritreiske selvstendighetskrigen.


== Referanser ==
Segeneiti

Segeneiti er en liten by i Debub-regionen i Eritrea. Byen ligger på veien mellom Asmara og Senafe.


== Eksterne lenker ==
(en) Segeneiti – kategori av bilder, video eller lyd på Commons
Senafe

Senafe (tigrinja: ሰንዓፈ) er en by i det sentrale Eritrea, sørøst for hovedstaden Asmara. Byen ligger ved kanten til de etiopiske høylandene, og området er bebodd av saho-folket og tigrinya-folket.
Senafe er kjent for ruinene av Matara (eller Balaw Kalaw), en kirke hugget ut i stein. 


== Eksterne lenker ==
(en) Senafe – kategori av bilder, video eller lyd på Commons
Asiamesterskapet i friidrett 2007

Asiamesterskapet i friidrett 2007 var det 17. Asiamesterkapet i friidrett, det ble arrangert i Amman i Jordan i perioden 25. til 29. juli 2007. Mesterskapet skulle egentlig avvikles i Libanon med på grunn av uroligheter i landet ble det flyttet til Jordan. Det var 44 øvelser, 22 for menn og 22 for damer. Kina ble beste nasjon med sju gullmedaljer foran India og Saudi-Arabia med fem hver. 


== Medaljer ==


== Resultater ==


=== Menn ===


=== Damer ===